Kesätyöt hyvinvointialueella kiinnostavat nuoria

Etelä-Karjalan hyvinvointialueen nuorten kesärekryyn tuli tänä vuonna 224 hakemusta. Paikkoja oli tarjolla viime vuotta monipuolisemmin.

– Nuorten hakemukset olivat todella hyviä. Päätökset haastatteluun etenevistä olivat vaikeita. Valinnoissa painotettiin oman motivaatiotaan ja innostuksen esille tuomista, kertoo rekrytointiasiantuntija Hanna Haverinen.

Etusijalla olivat tänä kesänä nuoret, jotka eivät viime vuonna olleet Ekhvalla kesätöissä.

– Nuoret saivat hakulomakkeella ilmoittaa kaksi suosikkiaan ja hakemuksia käsiteltiin toiveita kunnioittaen sekä huomioiden kunnat, joissa nuoret olivat valmiita työskentelemään, taustoittaa Haverinen.

Kiva nähdä, että Etujoukkue on tarttunut myös jo joidenkin nuorien työntekijöiden sanastoon.

Hanna Haverinen

Rekrytointiasiantuntijana työskentelevä Haverinen antaa kaikille nuorille vinkin perehtyä työpaikan arvoihin ja tavoitteisiin ja tuoda niitä esiin myös hakemuksissaan.
– Hienoa oli nähdä miten osa nuorista oli tuonut hakemuksessaan esille halunsa tulla meidän Etujoukkueeseen. Osa oli korostanut myös Ekhvan arvoja.

Lisätietoja:

Etelä-Karjalan hyvinvointialueen rekrytointipalvelut puh. 040 651 1300

Etelä-Karjalan hyvinvointialueen nuorten kesärekry

Haku oli käynnissä 17.2.–2.3.2025.

Nuorten kesärekry järjestettiin Ekhvalla toista kertaa. Vuonna 2024 kesätöitä haki Ekhvalta 194 nuorta. Viime kesän kesätyöläisten kokemuksia: ekhva.fi/kesarekry

Kesäksi 2025 töitä on tarjolla ikääntyneiden asumispalveluyksiköissä, kotihoidossa, vammaispalveluissa, hyvinvointiasemien osastoilla, apuvälineyksikössä ja logistiikassa.

Työtehtävät sisältävät yksiköstä riippuen mm. asukkaiden virkistystoiminnan toteuttamista tai hoivan, siisteyden tai sisäisen kuljetuksen avustavia tehtäviä sekä yksiköiden toimintaan tutustumista.

Etelä-Karjalan hyvinvointialueen kesätyöt

Hakijoita kesän sijaisuuksiin yhteensä 583, lisäksi nuorten kesärekryssä kesätöitä hakeneita 224.

Etelä-Karjalan hyvinvointialue on työllistänyt tähän mennessä tulevan kesän sijaistarpeisiin yli 200 kesätyöntekijää.

Suurin tarve on ollut sairaanhoitajista ja lähihoitajista, mutta työmahdollisuuksia on ollut monipuolisesti tarjolla myös muille sote-alan osaajille.

Paikkoja on kesäksi 2025 auki vielä kotihoitoon.

Tee elämäsi peliliike ja liity Etujoukkueeseen!

Hei lähihoitaja tai alaa opiskeleva, joka etsit kesäksi merkityksellistä työtä ja hyvää meininkiä! Kesätyöhakumme lähestyy loppuaan. Tarjolla on vielä työmahdollisuuksia kotihoidon yksiköissä sekä muutamissa vanhusten asumispalvelu- ja vammaispalveluyksikössä.

Kesätyössäsi kohtaat erilaisia asiakkaita ja potilaita, jotka kaipaavat juuri sinua - ammattilaista, joka osaa kohdata ihmiset lämmöllä ja hoitaa heitä asiantuntevasti. Takaamme, että kesäsi on täynnä merkityksellisiä hetkiä ja onnistumisen kokemuksia.

Kesä meillä on paljon muutakin kuin työvuoroja - se on yhdessä tekemistä ja toisten tukemista sekä ammattitaidon kehittämistä mukavassa ja arvostavassa työyhteisössä.

Tarjoamme kilpailukykyisen palkan ja mahdollisuuden työskennellä tehtävissä, jotka tekevät arjesta merkityksellistä sekä sinulle että niille ihmisille, joiden kanssa työskentelet. Ennen kaikkea arvostamme reipasta asennetta, halua oppia ja kykyä tehdä työtä sekä tiimin jäsenenä että itsenäisesti.

Hakulomake sekä lisätietoja esimerkiksi palkkauksesta: https://www.kuntarekry.fi/fi/tyopaikat/lahihoitajien-kesarekry-2025-633673/

Haku päättyy 16.3.2025.